
Αριθ. 14365 (1) 

Ψήφιση Οργανισμού Εσωτερικής Υπηρεσίας του Δήμου Πύλου Ν. Μεσ¬ 
σηνίας και προσαρμογή αυτού στις ρυθμίσεις του Ν. 1586/ 
1986. 


σεως του Κώδικος περί καταστάσεως προσωπικού οργανισμού τοπικής 
αυτοδιοικήσεως», β) του Νόμου 1586/1986 «Βααθμολογική διάρ¬ 
θρωση των θέσεων του Δημοσίου νομικών προσώπων δημοσίου δικαίου 
και των Οργανισμών Τοπικής Αυτοδιοίκησης και άλλες διατάξεις», γ) 
του Π,Δ. 37Α/1987 «μερική επέκταση διατάξεων, που ισχύουν για 
τους δημοσίους υπαλλήλους και τους υπαλλήλους των άλλων νομικών 
προσώπων δημοσίου δικαίου και στους υπαλλήλους των Οργανισμών 
Τοπικής Αυτοδιοίκησης και προσαρμογή στις ρυθμίσεις του Ν. 1586/ 
1986» ως και αυτές τού Π.Δ. 22/89. 

2) Την εγκύκλιο του Υπουργείου Προεδρίας της Κυβέρνησης αριθ. 
ΔΙΚΠΡ/Φ2/36/3210/1.4.1987 «Διευκρινίσεις για την εφαρμογή 
του νέου βαθμολογίου». 

3) Τις όμοιες του Υπουργείου Εσωτερικών αριθ. α) 53560/ 
6.8.1987 «Ψήφιση Οργανισμών Εσωτερικής Υπηρεσίας (Ο.Ε.Υ.) Δή¬ 
μων και Κοινοτήτων», β) 75643/16.7.1987 «Διευκρινίσεις στην 
εφαρμογή του νέου βαθμολογίου και γ) 27111/13.7.1987 «Διευκρινί¬ 
ζεις σε διατάξεις του Ν. 1586/1986. 

4) Το αριθ. 4403/20.1.1988 έγγραφο του ανωτέρω Υπουρ¬ 
γείου. 

5) Την 80/4.5.1991 απόφαση του Δημοτικού Συμβουλίου Πύλου, 
με την οποία ψηφίζει τον Οργανισμό Εσωτερικής Υπηρεσίας του Δήμου 
αυτού και τον προσαρμόζει στις διατάξεις του Ν. 1586/1986. 

6) Την εις το πρακτικό Νο 3/22.5.1991 σύμφωνη γνωμοδότηση 
του Υπηρεσιακού Συμβουλίου του άρθρου 14 παρ. 9 του Ν. 1586/ 
1986. 

7) Τις διατάξεις του άρθρου 164 του Δ.Κ.Κ. (Π.Δ. 323/1989), 
αποφασίζουμε: 

Εγκρίνουμε την 80/4.5.1991 απόφαση του Δημοτικού Συμβουλίου 
Πύλου με την οποία ψηφίζεται και προσαρμόζεται στις διατάξεις του Ν. 
1586/1986 ο Οργανισμός Εσωτερικής Υπηρεσίας του Δήμου αυτού 
που ψηφίστηκε αρχικά με την 74/1969 απόφαση του Δημοτικού Συμ¬ 
βουλίου, εγκρίθηκε με την 45896/69 όμοια της Νομαρχίας, ως εξής: 

ΜΕΡΟΣ Α'. 

Προσαρμόζεται ο Οργανισμός Εσωτερικής Υπηρεσίας του Δήμου 
Πύλου, σύμφωνα με τις διατάξεις του Ν. 1586/1986 του Π.Δ. 37Α/ 
1986, του Π.Δ. 22/1989. 

ΜΕΡΟΣ Β'. 

Τροποποείται ο υπ’ όψιν Οργανισμός Εσωτερικής Υπηρεσίας στο 
Δήμο Πύλου, ως ακολούθως: 

Άρθρον 1. 

Ο Δήμος Πύλου συγκροτείται και συντίθεται από τις ακόλουθες υπη¬ 
ρεσίες: 

α) Διοικητική Υπηρεσία. 

β) Τεχνική Υπηρεσία. 


Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1) Τις διατάξεις: α) του άρθρου 12 του Ν. 1188/1981 «περί κυρώ- 


Άρθρον 2. 

1. Οι υπό του προηγουμένου άρθρου προβλεπόμενες υπηρεσίες, τε¬ 
λούν υπό την άμεση εποπτεία του Δημάρχου και επιμελούνται των υπο- 

θέσεων που ανήκουν στην αρμοδιότητα τους σύμφωνα με τα προβλεπό- 
μενα στον Νόμο και τα οριζόμενα στις επόμενες παραγράφους. 

2. Για κάθε αμφισβήτηση ως προς την αρμοδιότητα των κατ' ιδία 
υπηρεσιών αποφαίνεται ο Δήμαρχος. 

3. Η Διοικητική Υπηρεσία: α) Επιμελείται παντός Διοικητικού θέμα¬ 
τος του Δήμου και παρέχει την αναγκαία γραμματειακή επιτελική και 
εκτελεστική υποστήριξη στον Δήμαρχο, το Δημοτικό Συμβούλιο και την 
Δημαρχιακή Επιτροπή, μεριμνώνντας για την σύμφωνα με τις εγκυ¬ 
κλίους διαταγές και τις κείμενες διατάξεις παραλαβή, χαρακτηρισμό, 
χειρισμό, ταξινόμηση, και αρχειοθέτηση της εισερχομένης αλληλογρα¬ 
φίας, την εμπρόθεσμη και τακτική διεξαγωγή και διεκπεραίωση της 
εξερχομένης αλληλογραφίας και την ορθή τήρηση του Πρωτοκόλ¬ 
λου. 

β) Τηρεί τό γραφείο Δημοτολογίου. 

γ) Τηρεί τα Μητρώα Αρρένων και Στρατολογίας. 

δ) Τηρεί το Ληξιαρχείο. 

ε) Επιμελείται των οικονομικών υποθέσεων του Δήμου και τηρεί τα 
υπό του Νόμου προβλεπόμενα βιβλία, στοιχεία, λογαριασμούς και φα¬ 
κέλους, που αφορούν στο λογιστικό και την οικονομική διαχείριση. 

στ) Μεριμνά για την τακτική επιβολή των Δημοτικών Τελών και την 
κανονική είσπραξη των πάσης φύσεως Δημοτικών εσόδων. 

ζ) Επιμελείται της Δημοτικής κινητής και ακινήτου περιουσίας, 
η) Τηρεί και επιμελείται των οικονομικών στοιχείων των Δημοτικών 
Έργων και Προμηθειών. 

θ) Δακτυλογραφεί τα έγγραφα του Δήμου. 

. ι) Τηρεί τα πρακτικά του Δημοτικού Συμβουλίου και της Δημαρχια¬ 
κής Επιτροπής, καθώς επίσης και κάθε άλλου συλλογικού οργάνου που 
συγκροτείται δυνάμει του Νόμου ή Αποφάσεων του Δημοτικού Συμβου¬ 
λίου. 

ια) Παρέχει, στα πλαίσια των προθεσμιών του Νόμου, στους πολίτες 
τις νομίμως και παραδεκτώς αιτούμενες πληροφορίες. 

4) Η Τεχνική Υπηρεσία: α) Επιμελείται παντός θέματος τεχνικής φύ¬ 
σεως και παρέχει την αναγκαία τεχνική υποστήριξη στον Δήμαρχο και 
τα εντεταλμένα σε θέματα έργων όργανα ή τμήματα του Δημ. Συμβου¬ 
λίου. 

β) Τηρεί γραφείο σχεδίασης και μελετών Δημ. έργων και προμη¬ 
θειών. 

γ) Τηρεί γραφείο επίβλεψης και παρακολούθησης εκτελουμένων 
Δημ. έργων. 

δ) Οργανώνει συνεργεία και εκτελεί τα δι’ αυτεπιστασίας εκτελού- 
μενα Δημ. έργα. 

ε) Μεριμνά για την συντήρηση και ανάπτυξη του τεχνικού εξοπλισμού 
του Δήμου. 

Άρθρο 3. 

Η οργανική σύνθεση και διαβάθμιση του τακτικού προσωπικού του 
Δήμου ορίζεται όπως ακολουθεί: 

ΔΙΟΙΚΗΤΙΚΟ ΠΡΟΣΩΠΙΚΟ 

1. ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠ/ΣΗΣ (ΠΕ) 

α) Κλάδος ΠΕΙ Διοκητικού 

Μια (1) θέση με βαθμούς Γ-Α. · . 

Στα καθήκοντα της υπόψιν θέσεως ανήκει κατεξοχήν η διεύθυνση και 
ο συντονισμός της Διοικητικής Υπηρεσίας καθώς επίσης η κατάρτιση ει¬ 
σηγήσεων, προτάσεων επί των ειδικώς υπό του Δημάρχου ανατιθέμε¬ 
νων θεμάτων και η επίβλεψη της καλής εκτέλεσης της εσωτερικής υπη¬ 
ρεσίας, σύμφωνα με τις εντολές και οδηγίες του Δημάρχου, και εντός 
των πλαισίων’ του Νόμου. 

Προσόντα διορισμού στον ανωτέρω κλάδο, ορίζονται τα αναφερόμενα 
στο άρθρο 2 του Π.Δ. 37Α/87, όπως αυτό τροποποιήθηκε με το Π,Δ. 
22/89. 

2. ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠ/ΣΗΣ (ΔΕ) 
α) Κλάδος ΔΕΙ Διοικητικού 
Δύο (2) θέσεις με βαθμούς Γ-Α. 

Στα καθήκοντα των θέσεων αυτών ανήκει η εκτέλεση κάθε εργασίας 
που απαιτείται για την άσκηση των αρμοδιοτήτων της Διοικητικής. 
Υπηρεσίας και ιδίως των αναφερομένων στο άρθρο 2 παρ. 3 του παρό¬ 
ντος. 

β) Κλάδος ΔΕ 14 Ελεγκτών Εσόδων - Εξόδων 
Μία (1) θέση με βαθμούς Γ-Α. 


Προσόντα διορισμού στους ανωτέρω κλάδους ορίζονται τα αναφερό¬ 
μενα στο άρθρο 5 του Π.Δ. 37Α/87, όπως αυτό τροποποιήθηκε με το 
άρθρο 2 του Π.Δ. 22/89. 

3. ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠ/ΣΗΣ (ΥΕ) 

Κλάδος ΥΕ1 Κλητήρων - Θυρωρών - Γενικών Καθηκόντων. 

Μιά (1) θέση με βαθμούς Δ-Γ. 

Στα καθήκοντα περιλαμβάνονται η παραλαβή της εισερχόμενης και 
η διεκπεραίωση από και στο Ταχυδρομείο της (αλληλογραφίας του Δή¬ 
μου, η επίδοση και η τοιχοκόλληση των προσκλήσεων ανακοινώσεων 
και αποφάσεων και η εκτέλεση λοιπών βοηθητικών εργασιών. 

Προσόντα διορισμού στους ανωτέρω κλάδους ορίζονται τα αναφερό¬ 
μενα στο άρθρο 8 του Π.Δ. 37Α/87, όπως αυτό τροποποιήθηκε με το 
άρθρο 16 του Π.Δ. 22/89. 

Β' ΤΕΧΝΙΚΟ ΠΡΟΣΩΠΙΚΟ 

1. ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠ/ΣΗΣ (ΠΕ) 
Κλάδος ΠΕ3 (Πολιτικών Μηχανικών) 

Μία (1) θέση Πολιτικού Μηχανικού με βαθμούς Γ-Α. 

Στα καθήκοντα του περιλαμβάνονται η διεύθυνση και ο συντονισμός 
της Τεχνικής Υπηρεσίας του Δήμου, η εκπόνηση μελετών Δημ. έργων 
και εισηγήσεων γενικά επί τεχνικών θεμάτων ως και η επίβλεψη καλής, 
και σύμφωνα με τους όρους της μελέτης, εκτέλεσης τών Δημοτικών 
Έργων, σύμφωνα με τις εντολές του Δημάρχου και εντός των πλαισίων 
του Νόμου. 

Προσόντα διορισμού στους ανωτέρω κλάδους ορίζονται τα αναφερό¬ 
μενα στο άρθρο 9 του Π.Δ. 37Α/87, όπως τροποποιήθηκε με το άρθρο 
4 του Π.Δ. 22/89. 

2. ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠ/ΣΗΣ (ΔΕ) 1 
α) Κλάδος ΔΕ29 Οδηγού Αυτοκινήτου. 

Μια (1) θέση με βαθμούς Γ-Α, οδηγού αυτοκινήτου. 

Στα καθήκοντα περιλαμβάνονται η κίνηση του απορριματοφόρου αυ¬ 
τοκινήτου για την συλλογή και αποκομιδή των απορριμάτων του Δή¬ 
μου, σύμφωνα με τις ειδικώτερες αποφάσεις και εντολές του Δημάρχου, 
β) Κλάδος ΔΕ30 Τεχνίτη Υδραυλικού 
Μία (1) θέση με βαθμούς Γ-Α, τεχνίτη υδραυλικού. 

Στα καθήκοντα περιλαμβάνονται: η επιμέλεια των δικτύων ύδρευσης 
και αποχέτευσης του Δήμου, και η τακτή συντήρησή τους, για την εξα¬ 
σφάλιση της αδιάλειπτης λειτουργίας και παροχής νερού στους κατοί¬ 
κους του, η αποκατάσταση των σημειουμένων βλαβών, η τήρηση του 
αρχείου καρτελλών κατανάλωσης νερού και η καταμέτρηση σε τακτά 
χρονικά διαστήματα των σημειωθέντων καταναλώσεων, προκειμένου 
να υπολογισθούν και επιβληθούν τα αναλογούντα τέλη ύδρευσης, η μέ¬ 
ριμνα για την καθαριότητα των δεξαμενών και την εξασφάλιση της προ- 
βλεπόμενησ ποιότητας και ποσότητας νερού και γενικά η συνεργασία με 
την τεχνική υπηρεσία για την επισήμανση προβλημάτων ή αναγκών 
μείζονος σημασίας. 

Προσόντα διορισμού στους ανωτέρω κλάδους ορίζονται τα αναφερό¬ 
μενα στο άρθρο 13 του Π.Δ. 37Α/87, όπως αυτό τροποποιήθηκε με το 
άρθρο 13 του Π.Δ. 22/89. 

Γ’ ΤΕΧΝΙΚΟ ΥΓΕΙΟΝΟΜΙΚΟ 
ΚΑΙ ΓΕΩΠΟΝΙΚΟ ΠΡΟΣΩΠΙΚΟ 

1. ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠ/ΣΗΣ (ΥΕ) < 
α) Κλάδος ΥΕ16 Προσωπικού Καθαριότητας, 
α) Δύο (2) θέσεις για εργάτες καθαριότητας εξωτερικών χώρων (οδο¬ 
καθαριστές), με βαθμούς Δ-Γ. 

Στα καθήκοντα περιλαμβάνονται ιδίως η περισυλλογή καί αποκο¬ 
μιδή απορριμάτων από τους συνοικισμούς και την πόλη του Δήμου Πύ¬ 
λου, οι εργασίες καθαριότητας και καταβρέγματος των πλατειών των 
οδών και κοινοχρήστων χώρων γενικά χώρων, το άσπρισμα τών πεζο¬ 
δρομίων, οδών και πλατειών του Δήμου και κάθε άλλη εργασία που 
σχετίζεται με την καθοριότητα και ευπρέπεια του Δήμου, σύμφωνα με 
τις οδηγίες του Δημάρχου ή του υπ’ αυτού εντεταλμένου. 

• β) Μία (1) θέση εργάτη με βαθμούς Δ-Γ. 

Στα καθήκοντα περιλαμβάνονται η εκτέλεση βοηθητικών εργασιών 
παρά τον Τεχνίτη υδραυλικό της, σύμφωμνα με τις υποδείξεις και τις 
ανάγκες του, και εντός των πλαισίων που καθορίζει με τις αποφάσεις 
και εντολές του ο Δήμαρχος. 

γ) Μία θέση εργάτη κηπουρού με βαθμούς Δ-Γ. ■ 

Στα καθήκοντά του περιλαμβάνονται η επιμέλεια των κήπων και 
δενδροστοιχιών, των ανθοκηπαρίων και των χώρων πρασίνου γενικά 

του Δήμου, σύμφωνα με τις οδηγίες του Δημάρχου ή του υπ’ αυτού εντε¬ 
ταλμένου. 

Προσόντα διορισμού στους ανωτέρω κλάδους ορίζονται τα προβλεπό- 
μενα στο άρθρο 25 του Π.Δ. 37Α/87, σε συνδυασμό με το άρθρο 8 του 
αυτού ΓΙ.Δ., όπως αυτό τροποποιήθηκε με το άρθρο 16 του Π.Δ. 22/ 
89. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Καλαμάτα, 28 Μαΐου 1991 
Ο Νομάρχης 

ΝΙΚ. ΠΑΠΑΔΟΠΟΤ ΛΟΣ 
-+-. 

Αριθ. Α.Π. 21737 Β, 518 (2) 

Συγκρότηση Αμοιβαίου Κεφαλαίου με την ονομασία «ΔΗΛΟΣ ΒΕΙΙΕ 
0ΗΙΡ5 ΕΠΙΛΕΓΜΕΝΩΝ ΑΞΙΩΝ». 

ΟΙ ΥΠΟΥΡΓΟΙ 

ΑΝΑΠΛ. ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν.Δ. 608/70 «Περί Εταιρειών Επενδύσεων 
Χαρτοφυλακίου και Αμοιβαίων Κεφαλαίων». 

2. Τις διατάξεις της παρ. 4 του άρθρου 3 του Ν. 1266/82 Όργανα 
ασκήσεως της νομισματικής, πιστωτικής και συναλλαγματικής πολιτι¬ 
κής και άλλες διατάξεις. 

3. Την από 25.4.91 αίτηση της «Διεθνικής» Εταιρείας Διαχειρίσεως 
Αμοιβαίων Κεφαλαίων, αποφασίζουμε: , 

Παρέχουμε την άδεια για την συγκρότηση Αμοιβαίου Κεφαλαίου με 
την ονομασία «ΔΗΛΟΣ ΒΕΙΙΕ 0Η1Ρ5 ΕΠΙΛΕΓΜΕΝΩΝ ΑΞΙΩΝ» το 
οποίο θα διαχειρίζεται η «ΔΙΕΘΝΙΚΗ» ΑΕΔΑΚ. 

Η παρούσα να δημοσιεύθέί στην Εφημερίδά της Κυβερνήσεως. 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΕΥΘ. ΧΡΙΣΤΟΔΟΥΛΟΥ I. ΠΑΛΑΙΟΚΡΑΣΣΑΣ 

-♦- 

Αριθ. Α.Π. 21741 Β. 517 (3) 

Συγκρότηση Αμοιβαίου Κεφαλαίου με την ονομασία «ΔΗΛΟΣ ΕΙΣΟ¬ 
ΔΗΜΑΤΟΣ». 

ΟΙ ΥΠΟΥΡΓΟΙ 

ΑΝΑΠΛ. ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν.Δ. 608/70 «Περί Εταιρειών Επενδύσεων 
Χαρτοφυλακίου και Αμοιβαίων Κεφαλαίων». 

2. Τις διατάξεις της παρ. 4 του άρθρου 3 του Ν. 1266/82 Όργανα 
ασκήσεως της νομισματικής, πιστωτικής και συναλλαγματικής πολιτι¬ 
κής και άλλες διατάξεις. 

3. Την από 25.4.91 αίτηση της «Διεθνικής» Εταιρείας Διαχειρίσεως 
Αμοιβαίων Κεφαλαίων. 

4. Την υπ’ αρ. Τ 1201/90 απόφαση του Πρωθυπουργού όπως τρο¬ 
ποποιήθηκε με την ΐ 1250/91, αποφασίζουμε: 

Παρέχουμε την άδεια για την συγκρότηση Αμοιβαίου Κεφαλαίου με 
την ονομασία «ΔΗΛΟΣ ΕΙΣΟΔΗΜΑΤΟΣ» το οποίο θα διαχειρίζεται η 
«ΔΙΕΘΝΙΚΗ» ΑΕΔΑΚ. 

Η παρούσα να δημοσιευθεί στην Εφημερίδα της Κυβερνήσεως. 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΕΘΝΙΚΗΣ ΟΙΚΟΝΟΜΙΑΣ ' ΟΙΚΟΝΟΜΙΚΩΝ 

ΕΥΘ. ΧΡΙΣΤΟΔΟΥΛΟΥ I. ΠΑΛΑΙΟΚΡΑΣΣΑΣ 


Αριθ. Α.Π. 21742 Β. 516 (4) 

Συγκρότηση Αμοιβαίου Κεφαλαίου με την ονομασία «Εθνική Ασφαλι¬ 
στική». 

ΟΙ ΥΠΟΥΡΓΟΙ 

ΑΝΑΠΛ. ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν.Δ. 608/70 «Περί Εταιρειών Επενδύσεων 
Χαρτοφυλακίου και Αμοιβαίων Κεφαλαίων». 

2. Τις διατάξεις της παρ. 4 του άρθρου 3 του Ν. 1266/82 Όργανα 
ασκήσεως της νομισματικής, πιστωτικής και συναλλαγματικής πολιτι¬ 
κής και άλλες διατάξεις. 

3. Την από 25.4.91 αίτηση της «Διεθνικής» Εταιρείας Διαχειρίσεως 
Αμοιβαίων Κεφαλαίων. 

4. Την υπ’ αρ. Τ 1201/90 απόφαση του Πρωθυπουργού όπως συ¬ 
μπληρώθηκε με την Τ 1250/91, αποφασίζουμε: 

Παρέχουμε την άδεια για την συγκρότηση Αμοιβαίου Κεφαλαίου με 
την ονομασία «Εθνική Ασφαλιστική» το οποίο θα διαχειρίζεται η «ΔΙΕ¬ 
ΘΝΙΚΗ» ΑΕΔΑΚ. 

Η παρούσα να δημοσιευθεί στην Εφημερίδα της Κυβερνήσεως. 
οίΥΠΟΥΡΓΟΙ 

ΑΝΑΠΛΗΡΩΤΗΣ ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΕΥΘ. ΧΡΙΣΤΟΔΟΥΛΟΥ I. ΠΑΛΑΙΟΚΡΑΣΣΑΣ 

- 4 -- 

Αριθ. Τ. 1422/1050931/862 (5) 

Ανάθεση αρμοδιοτήτων Υπουργού Οικονομικών στον Υφυπουργό Οικο¬ 
νομικών. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 83 παρ. 2 του Συντάγματος. 

2. Τα άρθρα 16 παρ. 5 και 22 παρ. 3 του Ν. 1558/1985 «Κυβέρ¬ 
νηση και Κυβερνητικά Όργανα» (Α' 137). 

3. Το άρθρο 81 του Ν. 1892/1990 «για τον εκσυγχρονισμό και την 
ανάπτυξη και άλλες διατάξεις» (Α' 101). 

4. Το Π.Δ. 284/1988 «Οργανισμός του Υπουργείου Οικονομικών» 
(Α' 128), όπως τροποποιήθηκε και συμπληρώθηκε με τα Π.Δ/τα 511/ 
1989 (Α’ 218), 543/1989 (Α'229), 79/1990 (Α' 37), 114/1990 
(Α' 48), 262/1990 (Α' 107), 271/1990 (Α' 109) και την αριθμ. 
1090443/ 1055/ 16.8.1989 «Σύσταση Τελωνειακών Περιφερειών) 
(Β' 686), που κυρώθηκε με το άρθρο 51 παρ. 1 περ. στ' του Ν. 1882/ 
1990, «Μέτρα για την περιστολή της φοροδιαφυγής, διαρρυθμίσεις 
στην άμεση κάι έμμεση φορολογία και άλλες διατάξεις» (Α' 43). 

5. Την Υ. 114/1986 απόφαση του Πρωθυπουργού (Β’ 247), με την 
οποία συστήθηκαν δύο θέσεις Υφυπουργών στο Υπουργείο Οικονομι¬ 
κών. 

6. Το Π.Δ. 180/1990 «Διορισμός Υπουργών, Αναπληρωτών 
Υπουργών και Υφυπουργών» (Α' 64), με το οποίο διορίσθηκαν οι Υφυ¬ 
πουργοί Οικονομικών και το Π.Δ. 199/1990 «Αποδοχή παραίτησης 
Υπουργού και Υφυπουργού» (Α' 77), με το οποίο έγινε δεκτή η παραί- 
τηση του Αριστοτέλη Παυλίδη, Υφυπουργού Οικονομικών. 

7. Την αριθ. 1086421/2042/ Α0006/ 30.11.1990 κοινή από¬ 
φαση του Υπουργού Προεδρίας της Κυβέρνησης και Οικονομικών» 
εξαίρεση διοικητικών Πράξεων ή εγγράφων του Υπουργείου Οικονομι¬ 
κών από τον περιορισμό των υπογραφών της παραγράφου 1 του άρθρου 

81 τού Ν. 1892/1990» (Β' 756). 

8. Το Π.Δ. 17/1991 «Σύσταση Γενικών Διευθύνσεων και Μονάδας 
Στρατηγικού Σχεδιασμού και Ανάλυσης Πολιτικής στο Υπουργείο Οι¬ 
κονομικών (Α’ 7), αποφασίζουμε: 

Άρθρο 1 

Ανάθεση αρμοδιοτήτων κατά θέματα. 

Στον Υφυπουργό Οικονομικών Παναγιώτη Δελημήτσο αναθέτουμε 
την άσκηση των παρακάτω αρμοδιοτήτων που αναφέρονται: 

1. Στην εποπτεία των εξής Νομικών Προσώπων: α) Μετοχικού Τα¬ 
μείου Πολιτικών Υπαλλήλων (Μ.Τ.Π.Υ.),.β) Οργανισμού Διαχείρισης 
Δημοσίου Υλικού Ο.Δ.Δ.Υ.), γ) Ειδικού Ταμείου Ελέγχου, και Επο- 
πτείας Φορολογίας Οινοπεύματος (Ε.Τ.Ε.Ε.Φ.Ο.) και δ) Διώρυγας, 
Κορίνθου Α.Ε. 

2. Στο διορισμό μελών συλλογικών οργάνων του Υπουργείου Οικο¬ 
νομικών που έχουν σχέση με Υπηρεσίες της αρμοδιότητάς του, καθώς 

και Διοικητικών Συμβουλίων Νομικών Προσώπων που εποπτεύονται 
απ’ αυτόν. 

3. Στη συνυπογραφή πράξεων, αποφάσεων ή διαταγμάτων που εκδί- 
δονται από κοινού με άλλους Υπουργούς ή Υφυπουργούς και ανάγονται 
σε (αντικείμενα των Υπηρεσιών του επομένου άρθρου. 

4. Στην έκδοση αποφάσεων έγκρισης δαπανών, παροχής πιστώσεων 
εντολών προμηθειών ή εκτέλεσης έργων, καθώς και ανάληψης και ανα¬ 
γνώρισης δαπανών, άνω του ποσού των εκατόν είκοσι εκατομμυρίων 
(120.000.000) και μέχρι του ποσού των διακοσίων εκατομμυρίων 
(200.000.000) δραχμών, που ανάγονται σε αντικείμενα των Υπηρε¬ 
σιών του επομένου άρθρου. 

5. Στην κατάρτιση συμβάσεων προβλεπομένων από το νόμο και στην 
έγκριση ή επικύρωση όμοιων συμβάσεων αξίας άνω του ποσού των εκα¬ 
τόν είκοσι εκατομμυρίων (120.000.000) δραχμών, που ανάγονται σε 
αντικείμενα των Υπηρεσιών του επομένου άρθρου. 

6. Στην αποδοχή ή μη των γνωμοδοτήσεων του Νομικού Συμβου¬ 
λίου του Κράτους σε θέματα της αρμοδιότητάς του. 

7. Στην αποδοχή ή μη των αποφάσεων της Επιτροπής άρθρου 24 
του Ν. 1543/1985 (Α' 73) και στην έγκριση ή μη των αποφάσεων της 
Επιτροπής του άρθρου 24 του Ν. 1813/1988 (Α' 243). 

8. Στην έγκριση ή μη των αποφάσεων του Ανωτάτου Χημικού Συμ¬ 
βουλίου (άρθρο 4 του Δ/τος της 31.10.1929 - ΦΕκ Α' 391). 

9. Στην κοινοβουλευτική εκπροσώπηση για τον έλεγχο που ασκείται 
σε θέματα αρμοδιότητας Υπουργείου Οικονομικών και Νομικών Προ¬ 
σώπων Δημοσίου Δικαίου που εποπτεύονται απ’ αυτό. Η Κοινοβουλευ¬ 
τική αυτή αρμοδιότητα ασκείται παράλληλα με τον Υπουργό Οικονομι¬ 
κών έπειτα από συνεννόηση. 

Άρθρο 2. 

Ανάθεση αρμοδιοτήτων κατά Υπηρεσίες. 

Εκτός από τις αρμοδιότητες σε ειδικά θέματα που αναφέρονται στο 
προηγούμενο άρθρο 1, αναθέτουμε στον ίδιο Υφυπουργό την άσκηση 
των αρμοδιοτήτων που ανήκουν σύμφωνα με τις κείμενες διατάξεις στις 
κατωτέρω Υπηρεσίες, περιλαμβανομένων και των προτάσεων για την 
έκδοση κανονιστικών και ατομικών διαταγμάτων: 

1. Διεύθυνση Πολιτικής Σχεδίασης Εκτάκτου Ανάγκης 
(Π.Σ.Ε.Α.) 

2. Διευθύνσεις και Υπηρεσίες που συγκροτούν τη Γενική Διεύθυνση 
Τελωνείων, εκτός από τη Δ.3 Διεύθυνση Προσωπικού Τελωνείων. 

3. Διευθύνσεις και Υπηρεσίες που συγκροτούν τη Γενική Διεύθυνση 
του Γενικού Λογιστηρίου του Κράτους, εκτός από τις Διευθύνσεις: 

α) Δ.20 Προϋπολογισμού, μόνο σε ότι αφορά την κατάρτιση του 
Προϋπολογισμού, τη διάθεση πιστώσεων από το αποθεματικό, την εγ¬ 
γραφή προβλέψεων για τη σύσταση θέσεων, το μηνιαίο όριο πληρωμών, 
τον καθορισμό του ανά τρίμηνο ποσοστού διάθεσης πιστώσεων και τη 
μεταφορά πιστώσεων άνω των πενήντα εκατομμυρίων (50.000.000) 
δραχμών κατά κωδικό αριθμό, β) Δ.23 Δημοσίου Χρέους, γ) Δ.24 Λο¬ 
γαριασμών του Δημοσίου, δ) Δ.25 Κίνηση Κεφαλαίων, Εγγυήσεων, 
Δανείων και αξιών και ε) Δ.41 Δημοσιονομικών Σχέσεων με Ευρωπαϊ¬ 
κές Κοινότητες και Διεθνείς Οργανισμούς. 

4. Διευθύνσεις και Υπηρεσίες που συγκροτούν το Γενικό Χημείο του 
Κράτους, εκτός από τη Δ.34 Διεύθυνση Προσωπικού και Τεχνική Υπο¬ 
στήριξης. 

Άρθρο 3. 

Οι κατά τα προηγούμενα άρθρα αρμοδιότητες, που αφορούν τις Διευ¬ 
θύνσεις και Υπηρεσίες της Γενικής Διεύθυνσης Τελωνείων, το Μετοχικό 
Ταμείο Πολιτικών Υπαλλήλων (Μ.Τ.Π.Υ.) τον Οργανισμό Διαχείρησης 
Δημοσίου Υλικού (Ο.Δ.Δ.Υ.) που μπορούν να ασκούνται παράλληλα και 
από τον Υπουργό Οικονομικών. 

Άρθρο 4. 

Εξαιρέσεις από την ανάθεση αρμοδιοτήτων στον Υφυπουργό. 

Από τις ανωτέρω αρμοδιότητες που αναθέτουμε στον Υφυπουργό 
εξαιρούνται: 

1. Ο ειδικότερος καθορισμός της Πολιτικής του Υπουργείου, μέσα 
στο πλαίσιο της γενικής πολιτικής της Κυβέρνησης. 

2. Η νομοθετική πρωτοβουλία. 

3. Η σύναψη συμβάσεων και υπογραφή αποφάσεων για τις οποίες 
απαιτείται νομοθετική κύρωση. 

4. Η πρόσληψη του πάσης φύσεως προσωπικού του Υπουργείου Οι¬ 
κονομικών και των Νομικών Προσώπων που εποπτεύονται απ’ αυτό. 


5. Ο ορισμός αντιπροσώπων του Υπουργείου Οικονομικών στα Διοι¬ 
κητικά Συμβούλια και Γενικές Συνελεύσεις Νομικών Προσώπων, κα¬ 
θώς και σε Επιτροπές που εποπτεύονται από άλλα Υπουργεία. 

6. Οι αποφάσεις, εντάλματα, έγγραφα, εντολές ή άλλες Πράξεις για 
τις οποίες έχει μεταβιβαστεί μέχρι την έναρξη ισχύος της παρούσης από 
τον Υπουργό των Οικονομικών η εξουσία να υπογράφονται «Με εντολή 
Υπουργού» από τον Γενικό Γραμματέα, τους Ειδικούς Γραμματείας, 
τους Γενικούς Διευθυντές και τους Προϊσταμένους Διευθύνσεων, Τμη¬ 
μάτων και Αυτοτελών και μη Αυτοτελών Γραφείων της Κεντρικής 
Υπηρεσίας και των Ειδικών Αποκεντρωμένων Υπηρεσιών του Υπουρ¬ 
γείου Οικονομικών. 

Η απόφασή μας αριθ. Υ. 1140/1051173/ 1390/ 9.7.1990 «Ανά¬ 
θεση αρμοδιοτήτων Υπουργού Οικονομικών στον Υφυπουργό Οικονομι¬ 
κών» (Β’ 420) παύει να ισχύει. 

Η απόφαση αυτή να δημοσι'ευθεί στην Εφημερίδα της Κυβερνήσεως. 

Αθήνα, 3 Ιουνίου 1991 

Ο ΠΡΩΘΥΠΟΥΡΓΟΣ Ο ΥΠΟΥΡΓΟΣ ΟΙΚΟΝΟΜΙΚΟΝ 

ΚΩΝ/ΝΟΣ Κ. ΜΗΤΣΟΤΑΚΗΣ ΙΩΑΝΝΗΣ ΠΑΛΑΙΟΚΡΑΣΣΑΣ 

-♦- 

Αριθ. 72779 . (6) 

Ανάκληση της 89748/8.6.1989 απόφασης του Υπουργού Γεωρ¬ 
γίας. 

Ο ΑΝΑΠΛ. ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τη με αριθ. 89748/8.6.89 απόφασή μας. 

2. Τη με αριθ. 3082/Α/3785/24.4.1991 τηλεφωτυπία της Μόνι¬ 
μης Ελληνικής Αντιπροσωπείας στις Ευρωπαϊκές Κοινότητες. 

3. Την αριθ. 83/189/ΕΟΚ της 28.3.1983 οδηγίας της ΕΟΚ για 
τη διαδικασία πληροφόρησης στον τομέα των τεχνικών προτύπων και 
προδιαγραφών, όπως τροποποιήθηκε από την οδηγία 88/182/ΕΟΚ 
της 22.3.1988. 

4. Την υπ’ αρ. Υ 1081/90 απόφαση του Πρωθυπουργού, αποφασί¬ 
ζουμε: 

Ανακαλούμε τη με αριθ. 89748/8.6.1989 υπουργική απόφαση που 
αναφέρεται στον καθορισμό ανεκτών ορίων υπολειμμάτων γεωργικών 
φαρμάκων στις ελιές και το ελαιόλαδο, διότι δεν είναι σύμφωνος με την 
οδηγία 83/189/ΕΟΚ της 28.3.1983. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 29 Μαΐου 1991 

Ο ΑΝΑΠΛ. ΥΠΟΥΡΓΟΣ 

ΠΑΝ. ΧΑΤΖΗΝΙΚΟΛΑΟΥ 

-♦- 

Αριθ. 12678 (7) 

Κήρυξη υποχρεωτικής της απόφασης 6/91 ΠΔΔΔ Αθηνών, που αφορά 

τους όρους αμοιβής και εργασίας των οδοντοτεχνιτών Αθηνών - 

Πειραιώς και Περιχώρων. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/1990. 

2. Τις διατάξεις της απόφ. 80386/90 Υπ. Προεδρίας Κυβερνήσεως 
και Εργασίας, που εκδόθηκε κατ’ εξουσιοδότηση της παρ. 2 του άρθρου 
81 του Ν. 1892/1990. , 

3. Την γνώμη που εξέφρασε το Ανώτατο Συμβούλιο Εργασίας κατά 
τη συνεδρίαση αυτού της 23.5.1991. 

4. Τα στοιχεία του φακέλλου από τα οποία προκύπτει ότι συντρέχουν 
οι αριθμητικές προϋποθέσεις για την κήρυξη υποχρεωτικής της πιο 
πάνω απόφασης δηλαδή ότι οι δεσμευόμενοι εργοδότες απασχολούν το 
519ί των εργαζομένων του επαγγέλματος. 

5. Γην υπ’ αρ. 100919/90 απόφαση του Υπ. Εργασίας, αποφασί¬ 
ζουμε: 

1. Κηρύσσουμε υποχρεωτική την απόφαση 6/91 ΠΔΔΔ Αθηνών 
(πρ. κατ. Επ/σης Εργασίας Δυτ. Τομέα Αθηνών 1/11.2.91) που 
αφορά τους όρους αμοιβής και εργασίας των οδοντοτεχνιτών Αθηνών - 
Πειραιώς - Περιχώρων, για όλους τους εργοδότες και εργαζόμενους του 
επαγγέλματος της περιοχής αυτής. 

2. Η ισχύς της απόφασης αυτής αρχίζει από 3.5.1991. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 29 Μαΐου 1991 

Ο Γενικός Γραμματέας 

ΙΩΑΝΝΗΣ ΣΤΕΦΑΝΟΥ 

- —+ - 

Αριθ. Α2γ/οιχ. 2124 2 (8) 

Ενεργείς εφημερίες γιατρών Ε.Σ.Υ. 

Ο ΑΝΑΠΛ. ΥΠΟΥΡΓΟΣ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. της παρ. 2 του άρθρου 29 και του άρθρου 38 του Ν. 1397/83 
β. της παρ. 5 του άρθρου 28 του Ν. 1579/85 
γ. του άρθρου 17 του Ν. 1505/84 
δ. του άρθρου 7 του Ν. 1810/88 
ε. της παρ. 3 του άρθρου 7 του Ν. 1821/88 
στ. της παρ. 8 του άρθρου 54 του Ν. 1892/90. 

2. Την απόφαση Υ.,,1059/3.5.1990 του Πρωθυπουργού (ΦΕΚ 
295/3.5.1990 τ. Β') περί ανάθεσης αρμοδιοτήτων στον Αναπλ. 
Υπουργό Υγείας, Πρόνοιας και Κοιν. Ασφαλίσεων, αποφασίζουμε: 

1. Εγκρίνουμε την καταβολή αποζημίωσης για τις εφημερίες που 
πραγματοποίησαν από 1.1.1991 έως 31.3.1991, οι γιατροί του ΕΣΥ 
όλων των βαθμιδών και οι ειδικευόμενοι, που υπηρετούν σε Κέντρα 
Υγείας και Νοσηλευτικά Ιδρύματα της Επαρχίας, καθώς και σε Τμή¬ 
ματα Νοσηλευτικών Ιδρυμάτων των Αθηνών - Θεσσαλονίκης - Πειραιά, 
όπου υπηρετούν τρεις (3) γιατροί, επιπλέον δε σε Μονάδες Εντατικής 
Θεραπείας, Μονάδες Ανάνηψης, Νεογνικές Μονάδες, Μονάδες Εμ¬ 
φραγμάτων Νοσοκομείων, προγράμματα εφημεριών. 

Η καταβολή αποζημίωσης για τις ενεργείς εφημερίες σε κάθε περί¬ 
πτωση δεν μπορεί να υπερβαίνει τα όρια που θέτει το άρθρο 104 του Συ¬ 
ντάγματος. 

2. Η απόφαση αυτή θα κυρωθεί με Νόμο. 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Αθήνα, 28 Μαΐου 1991 

Ο ΑΝΑΠΛ. ΥΠΟΥΡΓΟΣ 

ΓΕΩΡΓΙΟΣ ΣΟΥΡΛΑΣ 

- - ♦ - 

Αριθ. Φ.051.54/28/Α1/226 (9) 

Ανάθεση έργου με μίσθωση στο Πανελλήνιο Ιερό Ίδρυμα Ευαγγελί¬ 
στριας Τήνου. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: α) τις διατάξεις του άρθρου 15 του Ν. 1735/ 
1987 «προσλήψεις στο Δημόσιο τομέα κ.λπ.» και β) την αριθ. 219/ 
1.4.1991 απόφαση της Πενταμελούς Επιτροπής Υπουργών, αποφασί¬ 
ζουμε: 

Καθορίζουμε τον αριθμό των προσώπων που μπορεί το Πανελλήνιο 
Ιερό Ίδρυμα Ευαγγελίστριας Τήνου να αναθέσει έργο με μίσθωση ως 

εξής: 

α) Σε ένα (1) συντηρητή έργων τέχνης για τον καθαρισμό και τη συ¬ 
ντήρηση ενός ξυλογλύπτου τέμπλου και των Ιερών Εικόνων του Ιερού 
Ιδρύματος, για χρονικό διάστημα έξι (6) μηνών. 

Ο παραπάνω απαιτείται να διαθέτει δίπλωμα ή πτυχίο συντηρητή έρ¬ 
γων τέχνης ανάλογης Σχολής και εμπειρία. Η αμοιβή του θα ανέρχεται 
συνολικά στο ποσό των 1.500.000 δραχμών. 

β) Σε ένα (1) συντηρητή κτιρίων, για το έργο της συντήρησης των 
κτιριακών εγκαταστάσεων του νέου κτιρίου της Στέγης Ευγηρίας του 
Ιερού Ιδρύματος, για χρονικό διάστημα δώδεκα (12) μηνών. 

Ο ανάδοχος απαιτείται να διαθέτει ανάλογη εμπειρία. Η αμοιβή του 
θα ανέρχεται συνολικά στο ποσό των 700.000 δραχμών. 

γ) Σε ένα (1) υδραυλικό για το έργο της συντήρησης και παρακολού¬ 
θησης εγκαταστάσεων του πιο πάνω κτιρίου, για χρονικό διάστημα δώ¬ 
δεκα (12) μηνών. Ο ανάδοχος απαιτείται να διαθέτει ανάλογη εμπειρία. 


Η αμοιβή του θα ανέρχεται συνολικά στο ποσό των 600.000 δραχ¬ 
μών. 

δ) Σε ένα (1) ηλεκτρολόγο, για το έργο της συντήρησης και παρακο¬ 
λούθησης του πιο πάνω κτιρίου της Στέγης Ευγηρίας, για χρονικό διά¬ 
στημα δώδεκα (12) μηνών. Ο ανάδοχος απαιτείται να διαθέτει ανάλογη 
εμπειρία και άδεια ασκήσεως επαγγέλματος ηλεκτρολόγου. Η αμοιβή 
του θα ανέρχεται συνολικά στο ποσό των 400.000 δραχμών. 

Για την επιλογή των προσώπων στα οποία θα ανατεθούν τα έργα 
αυτά πρέπει να προηγηθεί δημοσίευση προκήρυξης σε δύο εφημερίδες 
Αθηνών για δύο φορές και η επιλογή του καταλληλότερου θα γίνεται 
από τη Διοικούσα Επιτροπή του Ιδρύματος. 

Οι πιο πάνω ανάδοχοι θα εισπράττουν τμηματικά την αμοιβή τους 
βάση δελτίου παροχής υπηρεσιών θεωρημένου από την οικεία Οικονο¬ 
μική Εφορία. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 


Αθήνα, 10 Μαΐου 1991 


ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Μ. ΕΒΕΡΤ 


Γ. ΣΟΥΦΛΙΑΣ 


-♦- 

Αριθ. Ζ2/86 (10) 

Υπογραφές στους τίτλους σπουδών Γυμνασίου - Λυκείου Ελληνογαλλι- 
,κής Σχολής Αγ. Παρασκευής. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 


Έχοντας υπόψη: 

1. Το άρθρο 5 του Ν. 4862/31 «περί Ξένων Σχολείων». 

2. Την Ζ2/349/8.9.86 άδεια λειτουργίας της Ελληνογαλλικής 
Σχολής. 

3. Το άρθρο 3 της Γ2/3028/31.8.90 ΦΕΚ 561 τ. Β' περί απολυ¬ 
τηρίων εξετάσεων μαθητών Ιδιωτικών Λυκείων. 

4. Το άρθρο 17 του Ν. 682/77 «περί Ιδιωτικών Σχολείων Γενικής 
Εκπαίδευσης». 

5. Την αριθ. Γ2/1732/90 ΦΕΚ 345 τ. Β'/6.6.1990 περί υπογρα¬ 
φής των τίτλων σπουδών της Γερμανικής Σχολής. 

6. Τον Ν. 1750/88 ΦΕΚ 25 τ. Α'/9.2.88 περί κύρωσης Ελληνο¬ 
γαλλικής συμφωνίας ματαξύ Ελλάδος - Γαλλίας. 

7. Την Γ2/2058/30.4.1986 «περί καθορισμού του τύπου των απο¬ 
λυτηρίων εξετάσεων Ιδιωτικών Λυκείων Μέσης Εκπαίδευσης», αποφα¬ 
σίζουμε: 

Οι τίτλοι σπουδών του Γυμνασίου που θα εκδίδονται από την Ελληνο- 
γαλλική Σχολή Αγ. Παρασκευής από το ακαδημαϊκό έτος 1990 - 
1991 θα υπογράφονται τόσο από τον Γενικό Διευθυντή της Σχολής όσο 
και από τον Διευθυντή του Γυμνασίου οι δε τίτλοι.του Λυκείου που θα 
εκδίδονται από την ίδια Σχολή από το ίδιο ακαδημαϊκό έτος θα υπογρά¬ 
φονται από τον Γενικό Διευθυντή της Ελληνογαλλικής Σχολής, τον 
Διευθυντή, του Λυκείου της Σχολής και από τον Πρόεδρο και τα μέλη 
της εξεταστικής επιτροπής. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 3 Ιουνίου 1991 

• Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 


- + - 

Αριθ. Φ.12.1/Β3/2446 (11) 

Κοστολόγηση των δωρεάν διατεθιμένων συγγραμμάτων στους φοιτητές 
Α.Ε.Ι. για το ακαδημαϊκό έτος 1988-1989 και 1989-1990. 

. Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Ν.Δ. 95/1969 «Περί δωρεάν διαθέσεως παρά το κράτους 
στους φοιτητές και σπουδαστές Α.Ε.Ι. των δια την διδασκαλίαν ανα- 
γκαιούντων συγγραμμάτων, που τροποποιήθηκε και συμπληρώθηκε 
μεταγενέστερα από το Ν.Δ. 605/1970. 

2. Τις διατάξεις των παραγράφων 2 και 3 του άρθρου 23 του νόμου 

1268/1982 (ΦΕΚ 87/82 τ.Α') για τη δομή και λειτουργία τών Α.Ε.Ι. 

3. Τις διατάξεις της αριθμ. Φ.141/Β3/1.402/1984 (ΦΕΚ 159/ 
20.3.84 τ.Β’) υπουργικής απόφασης για την έκδοση και διακίνηση των 
διδακτικών βιβλίων των Α.Ε.Ι.) όπως αυτή τροποποιήθηκε μεταγενέ¬ 
στερα και ισχύει σήμερα. 

4. Την αριθμ. Η/2871/30.4.1990 (ΦΕΚ 296/4.5.1990 τ.Β’) 
απόφαση του Πρωθυπουργού και του Υπουργού Εθνικής Παιδείας και 
Θρησκευμάτων «Ανάθεση αρμοδιοτήτων στους Υφυπουργούς Εθνικής 
Παιδείας και Θρησκευμάτων Β. Μπεκίρη κάι Κ. Μπουρδάρα». 

5. Τα αριθμ. 496/89, 465/89 πρακτικά της επιτροπής κοστολόγη¬ 
σης των Πανεπιστημιακών συγγραμμάτων, αποφασίζουμε: 

Α. Εγκρίνουμε την αγορά συγγραμμάτων από το ελεύθερο εμπόριο, 
που προτάθηκαν από τη συνέλευση του τομέα για τη δωρεάν διανομή 
στους φοιτητές των Α..ΕΙ. για τα ακαδημαϊκά έτη 88-89 και 89-90 με 
την αναφερόμενη για κάθε αντίτυπο τιμή. 


? · 

'Β. Την πληρωμή των κατωτέρω διδακτικών βιβλίων σε βάρος των 
πιστώσεων του ΥΠΕΠΘ με την προϋπόθεση ότι τόσο στην σχετική 
υπεύθυνη δήλωση του διδάσκοντα, περί του αριθμού των διατεθέντων 
αντιτύπων, όσο και στην κατάσταση πληρωμής, ο Πρόεδρος του οικείου 
τμήματος θα βεβαιώνει ότι: 

1. Η Συνέλευση του Τομέα ενέκρινε τα ως άνω βιβλία ως διδακτικά ή 
βοηθήματα και τη διανομή τους στους φοιτητές. 

.2. Υπεγράφη η σχετική απόφαση διανομής των ανωτέρω βιβλίων, 
που εγκρίθηκαν από την Γ.Σ. του Τμήματος και το πρυτανικό Συμβού¬ 
λιο. . 

3ι Για το ίδιο μάθημα που διανεμήθηκαν τα ανωτέρω βιβλία δεν έχει 
διανεμηθεί και δεύτερο διδακτικό βιβλίο και βοήθημα και δεν διανεμή¬ 
θηκαν πανεπιστημιακές παραδόσεις που να καλύπτουν σε ικανοποιητικό 
βαθμό την ύλη του διδασκόμενου μαθήματος. :. 


ΣΥΓΓΡΑΦΕΑΣ ΤΙΤΛΟΣ ΣΥΓΓΡΑΜΜΑΤΟΣ ΤΜΗΜΑ/ΣΧΟΛΗ ΠΟΥ ΔΙΑΝΕΜΕΤΑΙ ΤΙΜΗ ΚΑΤ’ 

ΑΝΤΙΤΥΠΟ 


ΕΚΔΟΣΕΙΣ ΟΙΚΟΣ ΣΑΚΚΟΥΛΑ 
Ο.Ε. . , · 

α. Για το ακαδ. έτος 1988-89 
1.1. Κουκιάδης Εργατικό δίκαιο 

β. Για το ακαδ. έτος 1989-90 

2. Π. Γέσιου - Φαλτσή Αναγκαστική εκτέλεση τ. I 

3. Π. Γέσιου - Φαλτσή Αναγκαστική εκτέλεση τ. I , Ο 

Η απόφαση αυτή να δημοσιευθεί στην Εφημερίδα της. Κυβερνήσέως. 
Αθήνα, 24 Μαϊου 1991 

Η ΥΦΥΠΟΥΡΓΟΣ 

ΚΑΛΛΙΟΠΗ Α. ΜΠΟΥΡΔΑΡΑ 

-♦- 

Αριθ. 6017/6/660 (12) 

Διαπίστωση απρόβλεπτων και επειγουσών αναγκών του Υπουργείου 
Δημόσιας Τάξης σε προσωπικό κουζίνας-καθαριότητας. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του Ν. 1481/1984 «Οργανισμός Υπουργείου Δη¬ 
μόσιας Τάξης». 

2. Τις διατάξεις του Π.Δ. 582/1984 «Σύσταση Οργάνωση και Λει¬ 
τουργία των Κεντρικών και Περιφερειακών Υπηρεσιών του ΥΔΤ». 

3. Τις διατάξεις: α) του Κεφ. Β' του Ν. 993/1979 «Περί του επί 
συμβάσει εργασίας ιδιωτικού δικαίου προσωπικού του Δημοσίου κ.λ.π. 
β) του άρθρου 9 του Ν. 1476/84 γ) του άρθρου 30 του Ν. 1943/1991 
και δ) του άρθρου 14 του Ν. 1735/87. 

4. Το γεγονός ότι θα λειτουργήσουν τα Παραρτήματα Σχολής Αστυ¬ 
φυλάκων Γρεβενών και Καλαβρύτων για την εκπαίδευση 2.300 νέων 
Δοκίμων Αστυφ/κων που πρόκειται να καταταγούν κατά το μήνα Ιού¬ 
λιο στο Σώμα της Ελληνικής Αστυνομίας. 

5. Το γεγονός ότι οι ανάγκες του Υπουργείου Δημόσιας Τάξης σε 
προσωπικό κουζίνας (μάγειροι, Βοηθοί Μαγείρων, Τραπεζοκόμοι, Κα¬ 
θαρίστριες) δεν μπορούν να καλυφθούν απο το υπάρχον προσωπικό της 
υπηρεσίας, ούτε με απόσπαση προσωπικού, από άλλες Δημόσιες υπηρε¬ 
σίες, διαπιστώνουμε: 

Τις απρόβλεπτες και επείγουσες ανάγκες του Υπουργείου Δημόσιας 
Τάξης σε Προσωπικό Κουζίνας-Καθαριότητας λόγω λειτουργίας των 
Παραρτημάτων Σχολής Αστυφ/κων Καλαβρύτων και Γρεβενών από 
μηνός Ιουλίου 1991 ήτοι: 

Π.Σ.Α. ΓΡΕΒΕΝΩΝ: 

2 Μαγείρων 
2 Βοηθών Μαγείρων 
2 Λατζέρων 
4 Τραπεζοκόμων 
4 Καθαριστριών 
Π.Σ.Α. ΚΑΛΑΒΡΥΤΩΝ 
2 Μαγείρων 


Τμήμα Πολιτικής Επιστήμης και 3.200 

Δημόσιας Διοίκησης του ΕΚΠ Αθηνών 
Τμήμα Νομικής του ΕΚΠ Αθηνών 1.450 

Τμήβα Νομικής τουΈΚΠ Αθηνών 2.100 

- 2 Βοηθών Μαγείρων 
·. 2 Λατζέρων 
\%. Τραπεζοκόμων, και 
5/ Καθαριστριών 

,|)ί ; ανάγκες αυτές θα καλυφθούν με την πρόσληψη του ανωτέρω προ¬ 
σωπικού και για χρονικό διάστημα οκτώ (8) μηνών από της εμφάνισης 
τηρ. ανάγκης. - 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Ιουνίου 1991 

Ο ΥΠΟΥΡΓΟΣ 

ΙΩΑΝΝΗΣ ΒΑΣΙΛΕΙΑΔΗΣ 

-♦- 

Αριθ. 19357/226/199 1 ’ (13) 

Τροποποίηση και συμπλήρωσή της 19800/82 απόφασης του Υπουρ¬ 
γού Συγκοινωνιών «πινακίδες αριθμού κυκλοφορίας αυτοκινήτων 
οχημάτων και ρυμουλκουμένων» όπως αυτή τροποποιήθηκε και συ¬ 
μπληρώθηκε μεταγενέστερα με τις 59561/317/24.2.82, 
30360/2797/30.5.1990 και 15981/137/3.5.1991 όμοιες. , 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παρ. 2 του άρθρου 90 του Κώδικα Οδικής Κυ¬ 
κλοφορίας που κυρώθηκε με το Νόμο 614/1977 (ΦΕΚ 167/Α). 

2. Το Π.Δ. 1380/81 «Συμμόρφωση της Ελληνικής Νομοθεσίας με 
τις διατάξεις της με αριθμό 70/722/ΕΟΚ οδηγίας του Συμβουλίου 
των Ευρωπαϊκών Κοινοτήτων της 20ης Μαρτίου 1980, για την προ¬ 
σέγγιση των νομοθεσιών των Κρατών-Μελών, που αφορούν στη θέση 
και στην τοπόθέτήση της πίσω πινακίδας κυκλοφορίας των οχημάτων 
με κινητήρα και των ρυμουλκουμένων τους» (ΦΕΚ 343/Α). 

3. Την με αριθμό 19800/1982 απόφαση του Υπουργού Συγκοινω¬ 
νιών «Πινακίδες αριθμού κυκλοφορίας αυτοκινήτων οχημάτων και ρυ¬ 
μουλκουμένων» (ΦΕΚ 455/Β). 

4. Την με αριθμό 26700/1728/84 απόφαση του Υπουργού Συ¬ 

γκοινωνιών «Τροποποίηση και συμπλήρωση της με αριθμό 19800/ 
1982 απόφασης» (ΦΕΚ 651/Β). , 

5. Το Π.Δ. 351/1990 «Προσδιορισμός των διαφόρων κατηγοριών 
αυτοκινήτων οχημάτων, των υπ’ αυτών ρυμουλκουμέων και των μοτο- 
σικλεττών, με βάση τον αριθμό κυκλοφορίας τους» (ΦΕΚ 139/Α/90). 

6. Την με αριθμό 59561/317/88 απόφαση του Υπουργού Μεταφο¬ 
ρών και Επικοινωνιών «Τροποποίηση και συμπλήρωση της 19800/ 

1982 απόφασης του Υπουργού Συγκοινωνιών «πινακίδες αριθμού κυ¬ 
κλοφορίας αυτοκινήτων οχημάτων και ρυμουλκουμένων» (ΦΕΚ 115/ 
Β/88). 

7. Την με αριθμό 30360/2797/30.7.1990 απόφαση του Υπουρ : 
γού Μεταφορών και Επικοινωνιών «Τροποποίηση και συμπλήρωση της 
19800/82 απόφασης τόυ Υπουργού Μεταφορών και Επικοινωνιών» 
Πινακίδες αριθμού κυκλοφορίας αυτοκινήτων οχημάτων και ρυμουλο- 
κουμένων (ΦΕΚ 536/Β/90). 

8. Την με αριθμό 15981/317/3.5.1991 απόφαση του Υπουργού 
Μεταφορών και Επικοινωνιών, πινακίδες αριθμού κυκλφορίας αυτοκι¬ 
νήτων οχημάτων και ρυμουλκουμένων. 

9. Το με αριθμό 16129/7.5.1991 έγγραφο του Υπουργείου Προε¬ 
δρίας Κυβερνήσεως, με το οποίο ζητείται όπως τα ιδιωτικής χρήσης αυ¬ 
τοκίνητα των Ν.Π.Δ.Δ., ΟΤΑ κλπ. καθώς και εκείνα τά οποία φέρουν 
πινακίδες με συνδυασμούς γραμμάτων ΚΥ, όπως αυτά προσδιορίζονται 
στις με αριθμό 2783/1989 ΦΕΚ 730/Β/89) και 16130/7.5.1991 
ΦΕΚ 305/Β/91) αποφάσεις του Υπουργείου Προεδρίας Κυβερνήσεως, 
αντίστοιχα, εφοδιασθούν με ειδικές πινακίδες. 

10. Την ανάγκη χορήγησης ειδικών πινακίδων στις παραπάνω κα¬ 
τηγορίες αυτοκινήτων οχημάτων, για τη διάκριση αυτών από τα άλλα 
κοινά αυτοκίνητα, αποφασίζουμε: 

Η 19800/24.5.82 απόφαση 3ΦΕΚ 455/Β) τροποποιείται ως εξής: 

1. Η επικεφαλίδα της παρ. Α' του Κεφ. I, όπως αντικαταστάθηκε με 
τις, με αριθμό 26700/1728/84 (ΦΕΚ 651/Β) και 59561/317/88 
3ΦΕΚ 115/Β) αποφάσεις, αντικαθίσταται ως εξής: 

«Α. Τεχνικές προδιαγραφές κατασκευής κοινών πινακίδων αυτοκινή¬ 
των και μοτοποδηλάτων (ιδιωτικής και δημόσιας χρήσης), πλην επιβα¬ 
τικών αυτοκινήτων δημόσιας χρήσης, επιβατικών αυτοκινήτων ιδιωτι¬ 
κής χρήσης που εισάγονται με μειωμένες δασμοφορολογικές επιβαρύν¬ 
σεις ή και ατελώς, λεωφορείων δημόσιας χρήσης, φορτηγών δημόσιας 
χρήσης και αυτοκινήτων ιδιωτικής χρήσης κάθε κατηγορίας των Υπη¬ 
ρεσιών που αναφέρονται στην απόφαση 2783/1989 του Υπουργού 
Προεδρίας της Κυβέρνησης (ΦΕΚ 730/Β), εκτός από αυτά των Δημο¬ 
σίων Υπηρεσιών». 

2. Τροποποιούμε και συμπληρώνουμε την με αριθμό 19800/1982 
απόφαση του Υπουργού Συγκοινωνιών (ΦΕΚ 455/Β), όπως αυτή τρο¬ 
ποποιήθηκε και συμπληρώθηκε με τις 59561/317/1988 (ΦΕΚ 115/ 
Β), 30360/2797/90 (ΦΕΚ 536) και 15981/137/1991 όμοιες του 
Υπουργού Μεταφορών και Επικιοινωνιών και αντικαθιστούμε την'πάρ.- 
Δ του Κεφαλαίου 1, όπως παρακάτω: 

«Δ. Τεχνικές προδιαγραφές κατασκευής πινακίδων αυτοκινήτων και 
μοτοσικλεττών Κρατικών Υπηρεσιών (Κ.Υ.). 

Για κάθε αυτοκίνητο προβλέπονται δύο πινακίδες (οπίσθια' και 
εμπρόσθια) καί για κάθε μοτοσικλέττα μία πινακίδα. 

Η εμπρόσθια πινακίδα του αυτοκινήτου είναι διαστάσεων 
4.20x1.20 χιλ. του μέτρου, χρώματος πορτοκαλί (φόντο) με μαύρα 
ανάγλυφα τα στοιχεία ΚΥ, παύλα και τους αριθμούς που αποτελούν,τον 
αριθμό κυκλοφορίας και τοποθετείται στο μπροστινό μέρος του αυτοκι¬ 
νήτου. V 

Η άλλη (οπίσθια πινακίδα του αυτοκινήτου) είναι διαστάσεων 
4.80x1.20 χιλιοστών του μέτρου, χρώματος πορτοκαλί (φόντο) με 
μαύρα ανάγλυφα στο κέντρο και το δεξιό μέρος τα στοιχεία ΚΥ, παύλα 
και τους αριθμούς που αποτελούν τον αριθμό κυκλοφορίας και τοποθε¬ 
τείται στο πίσω μέρος του αυτοκινήτου. 

Στο αριστερό μέρος της πινακίδας, που έχει μήκος 50 χιλ. και χωρί¬ 
ζεται με νεύρωση και στο επάνω μέρος του σχηματιζόμενου χώρου, 
υπάρχει ανάγλυφη η σφραγίδα του Κράτους με την ένδειξη «ΕΛΛΗ¬ 
ΝΙΚΗ ΔΗΜΟΚΡΑΤΙΑ ΥΠ.Σ.». Στο πίσω μέρος της μπροστινής πινα¬ 
κίδας υπάρχει χαραγμένη, η σφραγίδα του κράτους με. τις ίδιες όπως 
ανωτέρω ενδείξεις. 

Η πινακίδα μοτοσικλέττας είναι εξωτερικών διαστάσεων 
2.23.Χ1.60 χιλ. του μέτρου. 

. Η επιφάνεια της πινακίδας χωρίζεται με κάθετη νεύρων, σε δύο άνισα 
τμήματα εκ των οποίων το μικρότερο μήκους 36 χιλ. αριστερά. 


Στο άνω μέρος του αριστερού (μικρότερου) τμήματος της πινακίδας 
υπάρχει ανάγλυφη, η σφραγίδη του Κράτους και κάτω από αυτή το 
Γράμμα Μ. Στο δεξιό τμήμα της πινακίδας υπάρχουν ανάγλυφα τα 
στοιχεία «ΚΥ» και κάτω από αυτά ο αριθμός (1-9999). Οι διαστάσεις 
γραμμάτων, αριθμών κλπ. είναι όπως των κοινών πινακίδων μοτοσι- 
κλεττών. Γενικά οι τεχνικές προδιαγραφές του υλικού της μεταλλικής 
κατασκευής, του αντανακλαστικού υλικού, οι διαστάσεις των γραμμά¬ 
των, αριθμών, της σφραγίδας των πινακίδων κυκλοφορίας των αυτοκι¬ 
νήτων και μοτοσικλεττών των Κρατικών Υπηρεσιών (ΚΥ) είναι ίδιες με 
των κοινών πινακίδων αυτοκινήτων και μοτοσικλεττών (ιδιωτικής και 
δημόσιας χρήσης), πλην του χρωματισμού αυτών. 

Το χρώμα της αντανακλαστικής επίπεδης επιφάνειας των πινακίδων 
αυτοκινήτων και μοτοσικλεττών είναι πορτοκαλί, ενώ οι ενδείξεις 
(γράμματα, αριθμοί, σφραγίδα, νευρώσεις κλπ) μαύρες. 

3. Στο κεφάαλιο I και μετά την παράγρ. ΙΣΤ, της με αριθμό 19800/ 
1982 απόφασης του Υπουργείου Συγκοινωνιών (ΦΕΚ 455/Β), όπως 
αυτή ισχύει σήμερα, προστίθεται νέα παράγραφος (ΙΖ) η οποία έχει ως 
εξής: 

«ΙΖ 3 Λ. Τεχνικές προδιαγραφές κατασκευής πινακίδων αυτοκινήτων 
ιδιωτικής, χρήσης κάθε κατηγορίας των Υπηρεσιών που αναφέρονται 
στην απόφαση 2783/1989 του Υπουργού Προεδρίας της Κυβέρνησής 
(ΦΕΚ'730/Β), εκτός από αυτά των Δημοσίων Υπηρεσιών. 

Για κάθε αυτοκίνητο προβλέπονται δύο πινακίδες (εμπρόσθια-οπί- 
σθια). 

Η αρίθμηση των πινακίδων γίνεται με συνδυασμό τριών (3) γραμμά¬ 
των (Ο.Υ) και ενός τετραψήφιου αριθμού (1Ό00-9999) από τους προ¬ 
σωρινά εξαιρούμενους συνδυασμούς των κοινών πινακίδων. 

Γ ενικά οι τεχνικές προσδιαγραφές των πινακίδων αυτών είναι ίδιες 
με τις αντίστοιχες των κοινών πινακίδων, όπως καθορίζονται στην παρ. 
Α' του Κεφαλ. .1 της παρούσας, πλήν του χρωματισμού αυτών. 

Χρωματισμός πινακίδων: 

Το χρώμα της αντανακλαστικής επίπεδης επιφάνειας των πινακίδων 
είναι πορτοκαλί (φόντο), ενώ οι ενδείξεις (γράμματα, αριθμοί, νευρώ¬ 
σεις, σφραγίδα κλπ) μαύρες. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Ιανουάριου 1990 

, Ο ΥΠΟΥΡΓΟΣ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 


* ΔΙΟΡΘΩΣΕΙΣ ΣΦΑΛΜΑΤΩΝ 

Λ (14) 

Διορθώνεται η Α3α/οικ. 13717/31.7.86 κοινή υπουργική από- 
,φαση που δημοσιεύθηκε. στο ΦΕΚ 564/τ.Β./86 ως εξής: 

Η παράγραφος 1.2. του άρθρου 3 «Σύσταση θέσεων» από το εσφαλ¬ 
μένο. ■ , 

4.2; Θέσεις Επιμελητών Α' ή Επιμελητών Β' 

,ΐΐέντε (5) θέσεις Γεν. Ιατρικής ή Παθολογίας 
Δύο. (2) θέσεις Γεν. ιατρικής ή Παθολογίας 
Δύο (2) θέσεις Παιδιατρικής 
Δύο (2) θέσεις Οδοντιατρικής 
Μία (1) θέση Μικροβιολογίας», 
στο ορθό: 

«1.2. Θέσεις Επιμελητών Α' ή Επιμελητών Β' 

Πέντε (5) θέσεις Γεν. Ιατρικής ή Παθολογίας 
Δύο*-(2) θέσεις' Παιδιατρικής 
Δύο (2) θέσεις Οδοντιατρικής 
Μία (1) θέση Μικροβιολογίας». 

(Από το Υπουργείο Υγείας, Πρόνοιας & Κοιν. Ασφαλίσεων) 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρϊου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΟΗ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρϊου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό .Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (θσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 


Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.& Βιομ. Ιδ. 
Αν. Ειδικού Δικαστηρίου 
Α.Ε. & Ε.Π.Ε. 


ια) Για όλα τα Τεύχη 


10.000 

19.000 

6.000 

18.000 

12.000 

6.000 

3.000 

6.000 

1.500 

40.000 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






















